cyanic-selkie/wikianc huggingface dataset:
Κουαρτέτο εγχόρδων
Ιστορικά στοιχεία
Η χρυσή εποχή του κουαρτέτου εγχόρδων τοποθετείται με το μνημειώδες έργο του Γιόζεφ Χάιντν, ο οποίος και έλαβε αργότερα το προσωνύμιο Πατέρας του Κουαρτέτου, ωστόσο δεν το εφηύρε ο ίδιος: περί το 1755-57 ο Χάιντν εργαζόταν στην υπηρεσία του βαρόνου Καρλ φον Φίρνμπεργκ, ο οποίος την εποχή εκείνη ζούσε στην εξοχική του έπαυλη στο Weinzierl. Ο βαρόνος είχε την επιθυμία να ακούσει μουσική, αλλά οι διαθέσιμοι μουσικοί ήταν δύο βιολιστές, ένας βιολίστας κι ένας βιολοντσελίστας. Σύμφωνα με τον πρώιμο βιογράφο του Χάιντν, Γκέοργκ Άουγκουστ Γρίσινγκερ, η ιστορία έχει ως εξής:"Η ακόλουθη τυχαία περίσταση τον οδήγησε να δοκιμάσει την τύχη του με τη σύνθεση κουαρτέτων. Κάποιος βαρόνος Φίρνμπεργκ είχε μια έπαυλη στο Weinzierl, αρκετά μακριά από τη Βιέννη, ο οποίος προσκαλούσε από καιρού εις καιρό τον ιερέα του, τον οικονόμο του, τον Χάιντν και τον Αλμπρεχτσμπέργκερ (αδελφό του περίφημου Γιόχαν Γκέοργκ Αλμπρεχτσμπέργκερ, ειδικού στην αντίστιξη) για να παίξουν λίγη μουσική. Ο βαρόνος ζήτησε από τον δεκαοκτάχρονο Χάιντν να γράψει κάτι για τους τέσσερις ερασιτέχνες μουσικούς, και έτσι συνέθεσε το πρώτο του κουαρτέτο. Η θερμή του υποδοχή τον ώθησε να συνεχίσει να γράφει σ' αυτό το είδος."Άλλα εννέα κουαρτέτα τοποθετούνται στην ίδια περίοδο, τα οποία -εξεδομένα ως Op. 1 και Op. 2 είναι σε πέντε κινήσεις με την εξής φόρμα: γρήγορο, μενουέτο και τρίο α΄, αργό, μενουέτο και τρίο β΄, γρήγορο φινάλε. Όπως αναφέρει και ο Finscher, το ύφος τους προσιδιάζει μ' αυτό του παραδοσιακού Αυστριακού ντιβερτιμέντο.
Από την εποχή του Χάιντν και μέχρι τις μέρες μας, το κουαρτέτο εγχόρδων θεωρείται σύνθεση μεγάλου κύρους, αλλά και δείγμα της ταυτότητας ενός συνθέτη. Οι λόγοι μπορεί να οφείλονται εν μέρει στην περιορισμένη ηχητική «παλέτα» σε σχέση μ' αυτήν μιας ορχήστρας, που ωθεί τον συνθέτη να γράψει κάτι που βασίζεται περισσότερο στην ίδια τη μουσική, παρά στη παράθεση (και αντιπαράθεση) ηχητικών χροιών· από την άλλη, υπήρξε παράδοση η σύνθεση αντιστικτικής μουσικής για τέσσερα όμοια όργανα.
Άλλοι συνθέτες της κλασικής εποχής, με τους οποίους άνθισε το είδος του κουαρτέτου εγχόρδων, περιλαμβάνουν τους Βόλφγκανγκ Αμαντέους Μότσαρτ, Λούντβιχ βαν Μπετόβεν και Φραντς Σούμπερτ, οι οποίοι έγραψαν σημαντικό αριθμό κουαρτέτων. Το είδος γνώρισε μια ύφεση κατά τον 19ο αιώνα, οπότε και παρατηρείται το φαινόμενο οι συνθέτες να γράφουν μόνο ένα κουαρτέτο, ίσως ως ένδειξη ότι τα καταφέρνουν κι εκεί, αλλά επιδίδονται κυρίως σε άλλα μουσικά είδη (κυρίως την όπερα) -εξαίρεση μετάξυ άλλων αποτελεί ο Ιταλός συνθέτης Γκαετάνο Ντονιτσέτι, ο οποίος έχει στο ενεργητικό του πλήθος όπερες και κουαρτέτα εγχόρδων. Στον 20ό αιώνα το κουαρτέτο ανακτά την παλιά του αίγλη και εμφανίζονται σπουδαία έργα, όπως αυτά του Άρνολντ Σένμπεργκ, του Μπέλα Μπάρτοκ και κυρίως του Ντμίτρι Σοστακόβιτς.
Η παραδοσιακή φόρμα του κουαρτέτου εγχόρδων
Κατ' επέκταση του κουαρτέτου, εκτός από το κουιντέτο, υπάρχουν και τα εξής δεδομένα σύνολα: σεξτέτο (έξι όργανα), σεπτέτο (επτά όργανα), οκτέτο (οκτώ όργανα) και νονέτο (εννέα όργανα). Σύνολα με δέκα όργανα και άνω θεωρούνται οργανικά σύνολα εν γένει, χωρίς να εμπίπτουν σε κάποια ειδική κατηγορία.
Εξωτερικοί σύνδεσμοι
Κατηγορία:Μουσική μορφολογία Κατηγορία:Μουσικά σύνολα Κατηγορία:Τύποι μουσικών συγκροτημάτων
Μάγκνια Ούρβικα
Η Μάγκνια Ούρβικα (άκμασε το 282-284) ήταν Αυτοκράτειρα ως σύζυγος του Κάρου Αυτοκράτορα των Ρωμαίων (282-284).
Βιογραφία
Μέχρι πρότινος εθεωρείτο σύζυγος του Καρίνου. Της αποδόθηκαν οι τιμητικές προσφωνήσεις της Αυγούστας και της μητέρας του στρατοπέδου (mater castrorum), της Συγκλήτου (Senatus), της πατρίδας (patriae). Το 284 ο Καρίνος και ο Νουμεριανός σκοτώθηκαν το 284· δεν γνωρίζουμε τη μετέπειτα ζωή της ή αν προαπεβίωσε αυτών.
Οικογένεια
Παντρεύτηκε τον Κάρο Αυτοκράτορα των Ρωμαίων και είχε τέκνα:
Μαξ Ντελμπρούκ
Ο Μαξ Ντελμπρούκ (Max Ludwig Henning Delbrück, 4 Σεπτεμβρίου 1906 – 9 Μαρτίου 1981) ήταν Γερμανός βιοφυσικός, ο οποίος βοήθησε στην έναρξη του ερευνητικού προγράμματος μοριακής βιολογίας στα τέλη της δεκαετίας του 1930. Ενέπνευσε το ενδιαφέρον των φυσικών επιστημόνων για τη βιολογία, ειδικά όσον αφορά τη βασική έρευνα για να εξηγηθούν τα γονίδια, που εκείνη την εποχή ήταν δύσκολο να κατανοηθούν. Το 1945 μαζί με τον Σαλβαδόρ Λούρια και τον Άλφρεντ Χέρσεϊ δημιούργησε μία ομάδα που πραγματοποίησε ουσιαστική πρόοδο λύνοντας σημαντικές πτυχές της γενετικής. Οι τρεις του μοιράστηκαν το βραβείο Νόμπελ Φυσιολογίας και Ιατρικής του 1969 "για τις ανακαλύψεις τους αναφορικά με τον μηχανισμό αντιγραφής και της γενετικής δομής των ιών". Ήταν ο πρώτος φυσικός που προέβλεψε αυτό που τώρα ονομάζεται διασπορά Ντελμπρούκ.
Η ζωή του
Ο Ντελμπρούκ γεννήθηκε στο Βερολίνο. Ο πατέρας του ονομαζόταν Χανς Ντελμπρούκ, και ήταν καθηγητής ιστορίας στο Πανεπιστήμιο του Βερολίνου, ενώ η μητέρα του ήταν εγγονή του μεγάλου χημικού Γιούστους φον Λήμπιχ.
Σπούδασε αστροφυσική, με κατεύθυνση προς τη θεωρητική φυσική, στο Πανεπιστήμιο του Γκέτινγκεν. Μετά την απόκτηση του διδακτορικού του το 1930, ταξίδεψε στην Αγγλία, τη Δανία και τη Σουηδία. Συνάντησε τον Βόλφανγκ Πάουλι και τον Νιλς Μπορ, που του κίνησε το ενδιαφέρον να ασχοληθεί με τη βιολογία.
Επέστρεψε στο Βερολίνο το 1932 ως βοηθός της Λίζε Μάιτνερ, η οποία συνεργαζόταν με τον Όττο Χαν στα αποτελέσματα της ακτινοβολίας ουρανίου με νετρόνια. Την περίοδο αυτή έγραψε ορισμένες επιστημονικές εργασίες, μία από τις οποίες αποτέλεσε σημαντική συνεισφορά στη διασπορά των ακτίνων γάμα στο πεδίο Κουλόµπ εξαιτίας της πόλωσης του κενού που δημιουργείται από το πεδίο αυτό (1933). Τα συμπεράσματα του είχαν σωστό θεωρητικό υπόβαθρο αλλά ήταν ανεφάρμοστα τη δεδομένη χρονική στιγμή. 20 χρόνια αργότερα όμως ο Χανς Μπέτε επιβεβαίωσε το φαινόμενο και το ονόμασε «Διασπορά Ντελμπρούκ».
To 1937 εγκαταστάθηκε στις Ηνωμένες Πολιτείες της Αμερικής για να ασχοληθεί με τη βιολογία, ξεκινώντας την ερευνητική του δραστηριότητα στο τμήμα βιολογίας του Κάλτεκ με αντικείμενο τη γενετική της φρουτόμυγας δροσόφιλα (Drosophila melanogaster). Την περίοδο αυτή ασχολήθηκε με τα βακτήρια και τους ιούς τους, τους βακτηριοφάγους ή «φάγους». Το 1939, έγραψε με τον Ε.Λ. Έλλις μία μελέτη με τίτλο «Το μέγεθος των βακτηριοφάγων» («The Growth of Bacteriophage»), στην οποία απέδειξαν ότι οι ιοί αναπαράγονται «σε ένα βήμα», και όχι εκθετικά όπως οι κυτταρικοί οργανισμοί.
Το 1941, νυμφεύθηκε τη Μαίρη Μπρους, με την οποία απέκτησαν τέσσερα παιδιά. Ο αδερφός του Γιούστους Ντελμπρούκ, δικηγόρος, η αδερφή του Έμι Μπονχέφερ και ο κουνιάδος του Κλάους Μπονχέφερ, αδελφός του θεολόγου Ντίτριχ Μπονχέφερ, συμμετείχαν στη γερμανική αντίσταση κατά του ναζιστικού καθεστώτος. Ο Κλάους και ο Ντίτριχ Μπονχέφερ εκτελέστηκαν τις τελευταίες ημέρες της ναζιστικής Γερμανίας.
Ο Ντελμπρούκ παρέμεινε στις Ηνωμένες Πολιτείες καθ' όλη τη διάρκεια του Β΄ Παγκοσμίου Πολέμου, διδάσκοντας φυσική στο Πανεπιστήμιο Βάντερμπιλτ στο Νάσβιλ και συνεχίζοντας παράλληλα την έρευνά του στον τομέα της γενετικής. Το 1942, μαζί με τον Σαλβαδόρ Λούρια του Πανεπιστημίου της Ινδιάνα απέδειξε ότι η αντίσταση των βακτηρίων στη μόλυνση από ιούς προκαλείται από τυχαία μετάλλαξη. Η έρευνα αυτή, γνωστή ως πείραμα των Λούρια και Ντελμπρούκ, ήταν επίσης σημαντική λόγω της χρήσης των μαθηματικών προκειμένου να προβλεφθούν ποσοτικά τα αναμενόμενα αποτελέσματα από κάθε εναλλακτική. Για την εργασία τους αυτή, βραβεύτηκαν με το Βραβείο Νόμπελ Ιατρικής το 1969, από κοινού με τον Άλφρεντ Χέρσεϊ. Την ίδια χρονιά και πάλι μαζί με τον Σαλβδόρ Λούρια βραβεύτηκε από το Πανεπιστήμιο Κολούμπια με το «Βραβείο Λουίζα Γκρος Χόρβιτς».
Το 1947, επέστρεψε στο Κάλτεκ ως καθηγητής βιολογίας, όπου και παρέμεινε μέχρι το 1977.
Από τη δεκαετία του 1950 και μετέπειτα, ο Ντελμπρούκ εφάρμοσε βιοφυσικές μεθόδους περισσότερο σε προβλήματα αισθητικής φυσιολογίας παρά γενετικής. Έθεσε επίσης το θεμέλιο λίθο για την εισαγωγή της μοριακής γενετικής στο Πανεπιστήμιο της Κολωνίας.
Ο Ντελμπρούκ ήταν ένα από τα πρόσωπα που άσκησαν τη μεγαλύτερη επιρροή στις φυσικές επιστήμες τον 20ο αιώνα. Οι απόψεις του Ντελμπρούκ για το φυσικό υπόβαθρο της ζωής ώθησαν τον Έρβιν Σρέντινγκερ να γράψει το βιβλίο Τι είναι ζωή;, το οποίο είχε μεγάλη επιρροή. . Το βιβλίο του Σρέντινγκερ επηρέασε σημαντικά τον Φράνσις Κρικ, τον Τζέιμς Γουότσον και τον Μορίς Γουίλκινς που απέσπασαν Βραβείο Νόμπελ Ιατρικής για την ανακάλυψη της διπλής έλικας του DNA. . Τη δεκαετία του 1940 ο Ντελμπορουκ εισήγαγε ένα μάθημα σχετικό με τη γενετική των βακτηριοφάγων στο Εργαστήριο του Κολντ Σπρινγκ Χάρμπορ για να αυξήσει το ενδιαφέρον για τον τομέα αυτό. Η προσπάθεια του Ντελμπρούκ να προωθήσει την «Ομάδα των Φάγων», εξερευνώντας τους ιούς από τη σκοπιά της μόλυνσης των βακτηρίων, ήταν σημαντική για την ανάπτυξη της μοριακής βιολογίας. Το διήμερο 26-27 Αυγούστου 2007, επέτειο 100 ετών από τη γέννηση του Μαξ Ντελμπρουκ, το Εργαστήριο του Κολντ Σπρινγκ Χάρμπορ διεξήγαγε μία συγκέντρωση φίλων και συγγενών του Ντρελμοπρουκ σε ανάμνηση της ζωής και του έργου του.
Εξωτερικοί σύνδεσμοι
Κατηγορία:Γερμανοί επιστήμονες Κατηγορία:Βιοφυσικοί Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Γερμανοί νομπελίστες Κατηγορία:Αμερικανοί νομπελίστες Κατηγορία:Απόφοιτοι του Πανεπιστημίου του Γκέτινγκεν
ΕΣ Σετίφ
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1958 Κατηγορία:ΕΣ Σετίφ Κατηγορία:Ποδοσφαιρικές ομάδες Αλγερίας
Holy Diver - Live
Holy Diver - Live είναι ο τίτλος του διπλού, ζωντανά ηχογραφημένου δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Οκτώβριο του 2006 μέσω της δισκογραφικής εταιρείας "Eagle Records".
Στο πρώτο CD της συγκεκριμένης κυκλοφορίας, οι Dio παίζουν όλο το δίσκο "Holy Diver" του 1983, ενώ στο δεύτερο μέρος παίζουν κάποια από τα καλύτερα τραγούδια των υπόλοιπων δίσκων τους, συμπεριλαμβανομένων και μερικών κομματιών τα οποία ηχογράφησε ο Ρόνι Τζέιμς Ντίο με τα συγκροτήματα των Rainbow και των Black Sabbath.
Το συγκεκριμένο άλμπουμ κυκλοφόρησε και σε μορφή DVD, περιέχοντας τον ίδιο αριθμό τραγουδιών, αλλά με διαφορετική σειρά.
Τραγούδια
CD 1
1. Stand Up and Shout (Dio, Bain) - 4:33
2. Holy Diver (Dio) - 4:46
3. Gypsy (Dio, Campbell) - 9:46
4. Caught in the Middle (Dio, Campbell, Appice) - 4:51
5. Don't Talk to Strangers (Dio) - 5:11
6. Straight Through the Heart (Dio, Bain) - 4:37
7. Invisible (Dio, Campbell, Appice) - 5:17
8. Rainbow in the Dark (Dio, Campbell, Bain, Appice) - 4:46
9. Shame on the Night (Dio, Campbell, Bain, Appice) - 16:58
CD 2
10. Tarot Woman (Blackmore, Dio) - 6:53
11. The Sign of the Southern Cross (Dio, Butler, Iommi) - 3:21
12. One Night in the City (Dio, Campbell, Bain, Appice) - 6:10
13. Gates of Babylon (Blackmore, Dio) - 8:23
14. Heaven and Hell (Dio, Butler, Iommi, Ward) - 11:25
15. Man on the Silver Mountain (Blackmore, Dio) - 4:14
16. Long Live Rock and Roll (Blackmore, Dio) - 6:14
15. We Rock (Dio) - 6:21
Μέλη των Dio
Η σύνθεση του συγκροτήματος κατά την ηχογράφηση του "Holy Diver - Live" είχε την εξής μορφή:
Πηγές
Κατηγορία:Δισκογραφία των Dio Κατηγορία:Άλμπουμ του 2006
Ρεθεμνιώτικα Νέα
Tα Ρεθεμνιώτικα Νέα είναι τoπική εφημερίδα του Ρεθύμνου με λογότυπο «Στην υπηρεσία του Ρεθέμνου και της Δημοκρατίας» και διαδικτυακό τόπο www.rethnea.gr. Τα γραφεία της εφημερίδας βρίσκονται στην οδό Μοάτσου 7-9 στο κέντρο του Ρεθύμνου. Ιδρυτής, εκδότης και διευθυντής της εφημερίδας το 1965, ήταν ο Ιωάννης Χαλκιαδάκης, την οποία ίδρυσε ως μέσο αντιπροσώπευσης του δημοκρατικού κόσμου της Ρεθύμνης που αντιδρούσε στα γεγονότα της Αποστασίας της χρονιάς εκείνης. Από το θάνατο του το 2010 ανέλαβε ως εκδότης ο υιός του Εμμανουήλ Χαλκιαδάκης. Η εφημερίδα εξακολουθεί να εκδίδεται ανελλιπώς και καλύπτει κυρίως τοπικής εμβέλειας νέα. Παράλληλα δημοσιεύει άρθρα γενικού ενδιαφέροντος από σημαντικές προσωπικότητες τόσο του Ρεθύμνου όσο και της υπόλοιπης επικράτειας. Αποτελεί σημαντική πηγή τοπικής ιστορίας.
Στις 2 Μαΐου 2018, η ηλεκτρονική έκδοση της εφημερίδας, www.rethnea.gr έπεσε θύμα κυβερνοεπίθεσης από Τούρκους χάκερ.
Κατηγορία:Εφημερίδες στην ελληνική γλώσσα Κατηγορία:Ρέθυμνο
Υγρό οξυγόνο
Το υγρό οξυγόνο — συντετμημένα στα αγγλικά LOx, LOX ή Lox στις βιομηχανίες αεροδιαστημικής, υποβρυχίων και αερίων — είναι μία από τις μορφές του στοιχειακού οξυγόνου.
Φυσικές ιδιότητες
Το υγρό οξυγόνο έχει ένα αχνό γαλάζιο χρώμα και είναι έντονα παραμαγνητικό· μπορεί να αιωρηθεί μεταξύ των πόλων ενός ισχυρού πεταλοειδούς μαγνήτη. Το υγρό οξυγόνο έχει πυκνότητα 1,141 g/cm3 (1,141 kg/L ή 1141 kg/m3) και είναι κρυογονικό με σημείο πήξης 54,36 K (−361,82 °F, −222,65 °C) και σημείο βρασμού 90,19 K (−297,33 °F, −182,96 °C) σε πίεση 101,325 kPa (760 mmHg). Το υγρό οξυγόνο έχει λόγο διαστολής 1:861 σε 1 atm (100kPa) και 20 °C (68 °F), και λόγω αυτού χρησιμοποιείται σε μερικά εμπορικά και στρατιωτικά αεροσκάφη ως μεταφερόμενη πηγή αναπνευστικού οξυγόνου.
Λόγω της κρυογονικής φύσης του, το υγρό οξυγόνο μπορεί να κάνει τα υλικά με τα οποία έρχεται σε επαφή πολύ εύθρυπτα. Το υγρό οξυγόνο είναι επίσης πολύ ισχυρός οξειδωτικός παράγοντας: τα οργανικά υλικά θα καούν γρήγορα και ζωηρά σε υγρό οξυγόνο. Παραπέρα, αν εμβαπτιστούν σε υγρό οξυγόνο, κάποια υλικά όπως ανθρακόπλινθοι (μπρικέτες), αιθάλη, κλπ., μπορούν να εκτονωθούν απρόβλεπτα από πηγές ανάφλεξης όπως φλόγες, σπινθήρες ή κρούση από ελαφριά κτυπήματα. Πετροχημικά, που περιλαμβάνουν άσφαλτο, επιδεικνύουν συχνά αυτήν τη συμπεριφορά.
Το μόριο τετραοξυγόνο (O4) προβλέφτηκε για πρώτη φορά το 1924 από τον Gilbert N. Lewis, που το πρότεινε για να εξηγήσει γιατί το υγρό οξυγόνο αψηφά το νόμο Κιρί. Οι σύγχρονες προσομοιώσεις υπολογιστών δείχνουν ότι αν και δεν υπάρχουν σταθερά μόρια O4 σε υγρό οξυγόνο, μόρια O2 τείνουν να συνδυαστούν σε ζεύγη με αντιπαράλληλα σπιν, σχηματίζοντας παροδικές μονάδες O4.
Το υγρό άζωτο έχει χαμηλότερο σημείο ζέσης −196 °C (77 K) από του οξυγόνου −183 °C (90 K) και δοχεία που περιέχουν υγρό άζωτο μπορούν να συμπυκνώσουν οξυγόνο από τον αέρα: όταν το περισσότερο άζωτο έχει εξατμιστεί από ένα τέτοιο δοχείο υπάρχει ο κίνδυνος το υγρό οξυγόνο που απέμεινε να μπορέσει να αντιδράσει βίαια με οργανικό υλικό. Αντίθετα, το υγρό άζωτο ή ο υγροποιημένος αέρας μπορούν να εμπλουτιστούν σε οξυγόνο επιτρέποντας τα να παραμείνουν σε ανοικτό αέρα· το ατμοσφαιρικό οξυγόνο διαλύεται σε αυτά, ενώ το άζωτο εξατμίζεται κατά προτίμηση.
Χρήσεις
Στο εμπόριο, το υγρό οξυγόνο ταξινομείται ως βιομηχανικό αέριο και χρησιμοποιείται πλατιά για βιομηχανικούς και ιατρικούς σκοπούς. Το υγρό οξυγόνο λαμβάνεται από το οξυγόνο που βρίσκεται φυσιολογικά στον αέρα με κλασματική απόσταξη σε μια εγκατάσταση κρυογονικού διαχωρισμού αέρα.
Το υγρό οξυγόνο είναι ένα συνηθισμένο υγρό κρυογονικό οξειδωτικό μέσο για εφαρμογές προώθησης διαστημοπλοίων, συνήθως σε συνδυασμό με υγρό υδρογόνο, κηροζίνη ή υγρό μεθάνιο. Το υγρό οξυγόνο είναι χρήσιμο σε αυτόν τον ρόλο επειδή δημιουργεί μια υψηλή ειδική ώση. Χρησιμοποιήθηκε στις πρώτες εφαρμογές πυραύλων όπως ο πύραυλος V2 (με το όνομα A-Stoff και Sauerstoff) και στους πυραύλους Redstone, R-7 Semyorka, Atlas καθώς και στα στάδια ανόδου των πυραύλων Κρόνος. Το υγρό οξυγόνο χρησιμοποιήθηκε επίσης σε κάποιους πρώιμους διηπειρωτικούς βαλλιστικούς πυραύλους (ICBMs), αν και πιο σύγχρονα ICBMs δεν χρησιμοποιούν υγρό οξυγόνο λόγω των κρυογονικών ιδιοτήτων του και η ανάγκη για τακτική αναπλήρωση της εξάτμισης δυσκολεύουν τη συντήρηση και τη γρήγορη εκτόξευση. Πολλοί σύγχρονοι πύραυλοι χρησιμοποιούν υγρό οξυγόνο, συμπεριλαμβανομένων των κυρίων μηχανών στο τώρα αποσυρμένο διαστημικό λεωφορείο.
Το υγρό οξυγόνο είχε επίσης εκτεταμένη χρήση στη δημιουργία εκρηκτικών υγρού αέρα, αλλά χρησιμοποιείται σπάνια τώρα λόγω του υψηλού ποσοστού ατυχημάτων.
Χρησιμοποιείται επίσης στην διεργασία ενεργής ιλύος στην επεξεργασία απόβλητων νερού για να κρατά ένα υψηλό επίπεδο μικροοργανισμών.
Γαμαλιήλ (αποσαφήνιση)
Με το όνομα Γαμαλιήλ (εκ του εβραϊκού Γαμλιήλ ή Γαμιλιήλ) φέρονται τα ακόλουθα θρησκευτικά πρόσωπα Ιουδαϊσμού, Χριστιανισμού και χριστιανικής παράδοσης.
Κατάλογος ποδοσφαιρικών σωματείων Ε.Π.Σ. Καρδίτσας
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Καρδίτσας.
Σωματεία μέλη
Σημειώσεις
Σημειώσεις
<references group="σ"/>
Περαιτέρω μελέτη
Κατηγορία:Ε.Π.Σ. Καρδίτσας
Λυδία Καβάλας
Η Λυδία είναι οικισμός του Νομού Καβάλας και βρίσκεται 17 χιλιόμετρα ΒΔ της πόλης της Καβάλας. Ανήκει στη Δημοτική Ενότητα Φιλίππων του Δήμου Καβάλας και μέχρι το 1968 ονομαζόταν Υδρόμυλοι. Έλαβε το όνομα Λυδία, καθώς στην περιοχή βαπτίσθηκε η Μικρασιάτισσα Αγία Λυδία από τον Απόστολο Παύλο, που ήταν η πρώτη που βαπτίσθηκε χριστιανή επί ευρωπαϊκού εδάφους.
Στην περιοχή βρίσκονται σημαντικα αρχαιολογικά και Θρησκευτικά μνημεία. Ο σημερινός πληθυσμός της Λυδίας είναι 631 κάτοικοι βάσει της απογραφής του 2021. Κατοικήθηκε από πρόσφυγες της Ανατολικής Θράκης και της Μικράς Ασίας, οι οποίοι εγκαταστάθηκαν στην περιοχή γύρω στο 1923, μετά την ανταλλαγή πληθυσμών.
Το μεγαλύτερο μέρος του πληθυσμού ασχολείται με γεωργικές εργασίες. Εποχιακή αύξηση του πληθυσμού παρατηρείται κατά τους καλοκαιρινούς μήνες, φαινόμενο που οφείλεται τόσο στον αναπτυσσόμενο τουριστικό ρόλο της περιοχής, όσο και στους αποδήμους που επιστρέφουν στον τόπο καταγωγής τους για τις καλοκαιρινές τους διακοπές. Πολιούχος του οικισμού είναι ο Άγιος Ιωάννης ο Πρόδρομος, του οποίου η μνήμη τιμάται στις 29 Αυγούστου (Αποκεφάλιση Τιμίου Προδρόμου).
Ο Αρχαιολογικός Χώρος των Φιλίππων
Στον παρακείμενο Αρχαιολογικό Χώρο των Φιλίππων υπάρχουν ευδιάκριτα τα ίχνη της Ρωμαϊκής Εγνατίας Οδού, που περνούσε μέσα από τους Φιλίππους και ήταν η κυριότερη λεωφόρος της αρχαίας πόλης.
Αβαλοκιτεσβάρα
Στον βουδισμό, το Αβαλοκιτεσβάρα είναι ένα μποτισάτβα που περιέχει την πίστη και τη συμπόνια των βουδιστών. Αυτό το μποτισάτβα απεικονίζεται, περιγράφεται, ενσαρκώνεται σε διάφορους πολιτισμούς ως ανδρική ή γυναικεία μορφή. Στο Θιβέτ, είναι γνωστό ως Τσενρέζικ. Στον κινεζικό βουδισμό, το αβαλοκιτεσβάρα έχει εξελιχθεί σε μια γυναικεία φιγούρα κάννον που είναι επίσης γνωστή με το ίδιο όνομα στην Ιαπωνία, την Κορέα και το Βιετνάμ. Στο Νεπάλ, αυτή η μορφή είναι γνωστή ως καρουναμάγια ή σέτο μακιντράναθ. Είναι γνωστό ως Νάγια Ντεβίγιο στη Σρι Λάνκα και ως Λοκανάθα στη Βιρμανία. Στην Ταϊλάνδη και την Καμπότζη ονομάζεται Λοκεσβάρα.
Λυδία Καβάλας
Το Αρχαίο Θέατρο Φιλίππων
Στους πρόποδες του λόφου της Ακροπόλεως στηριγμένο στο ανατολικό τείχος της πόλης των Φιλίππων βρίσκεται το θέατρο κάπου 130μ. ΒΑ από την αψίδα της Βασιλικής. Το κτίσμα πέρασε σε διάφορες φάσεις. Στην εποχή του Φιλίππου Β' (4ος αι.) ανάγεται το παλαιότερο οικοδόμημα με τις γενικές γραμμές και την ορχήστρα. Μετά την Ρωμαϊκή αποίκηση έγιναν αλλαγές σύμφωνα με τις αισθητικές απαιτήσεις της εποχής. Από το μεγάλο αυτό θέατρο σώζονται σήμερα πολλά στοιχειά του. Αναστηλωμένο προσφέρεται για παραστάσεις συνήθως αρχαίων θεατρικών έργων και συναυλιών, τα οποία εντάσσονται στα θερινά προγράμματα του Φεστιβάλ Φιλίππων και Θάσου.
Αβαλοκιτεσβάρα
Εξωτερικοί σύνδεσμοι
Κατηγορία:Βουδιστική ορολογία
Λυδία Καβάλας
Η φυλακή του Αποστόλου Παύλου
Σύμφωνα με την διήγηση των Πράξεων των Αποστόλων, ο Απόστολος Παύλος φυλακίστηκε στους Φιλίππους όταν θεράπευσε την παιδίσκη που είχε μαντικό πνεύμα. Σήμερα πάνω από την αγορά των Φιλίππων υπάρχει το πρόπυλο της μεγάλης Παλαιοχριστιανικής Εκκλησιάς. Ένας στενός διάδρομος οδηγεί στην κρύπτη της Εκκλησίας σε ένα μικρό σκοτεινό κτίριο με δυο χώρους που τον σκεπάζουν καμάρες. Αυτό το κτίσμα πιστεύεται πως ήταν η φυλακή του Αποστόλου Παύλου.
Ιστορικό της βαπτίσεως της Λυδίας
250px|μικρογραφία|αριστερά|Η κοίτη του ποταμού στο Ιερό Βαπτιστήριο Το 49 μ.Χ. ο Απόστολος Παύλος ίδρυε στους Φιλίππους την πρώτη Χριστιανική Εκκλησία στην Ευρώπη, βαπτίζοντας και την πρώτη Ευρωπαία Χριστιανή, τη Λυδία και την οικογένειά της στον ποταμό Ζυγάκτη. Οι κάτοικοι των Φιλίππων ήταν οι πρώτοι Ευρωπαίοι που άκουγαν το κήρυγμα της νέας Θρησκείας.
Μια μέρα του 49 (ή 50) μ.Χ. ένα πλοίο αποβίβασε τον Απόστολο Παύλο, τον Τιμόθεο και τον συγγραφέα των Πράξεων των Αποστόλων - πιθανότατα τον Λουκά - στη Νεάπολη, τη σημερινή Καβάλα. Από τη Νεάπολη μέσω της Εγνατίας οδού έφθασαν στην πόλη των Φιλίππων, όπου και κατέλυσαν. Κοντά στη δυτική πλευρά του τείχους της πόλης, πλάι στον Ζυγάκτη ποταμό, ήταν ο τόπος όπου συγκεντρώνονταν οι Εβραίοι. Εκεί κατευθύνθηκε ο Απόστολος Παύλος ένα Σάββατο με τους συνοδούς του και απηύθυνε για πρώτη φορά το κήρυγμά του στις παριστάμενες γυναίκες. Η Λυδία από τα Θυάτειρα τον άκουσε προσεκτικά και πρώτη δέχθηκε το βάπτισμα της νέας Θρησκείας. Έπειτα παρακάλεσε τον Παύλο να δεχθεί την φιλοξενία της. Η Λυδία αποτέλεσε την πρώτη Ευρωπαία που βαπτίσθηκε Χριστιανή. Πολλές μέρες ο Απόστολος Παύλος με τους συνοδούς του περπατούσε τον δρόμο από την πύλη προς την εβραϊκή συνοικία και διακήρυττε τον Λόγο Του Θεού. Σε όλη την διαδρομή τον ακολουθούσε μια γυναίκα δούλη -κατά τον κόσμο των Φιλίππων δαιμονισμένη- από την μαντική ικανότητα της οποίας οι κύριοί της κέρδιζαν χρήματα. Αυτή η "δαιμονισμένη" δούλη δέχηκε το κήρυγμα του Αποστόλου Παύλου και έδειξε πίστη στη νέα Θρησκεία. Διακήρυξε στην πόλη πως θεραπεύτηκε από τον δαίμονα που είχε μέσα της. Αυτό είχε ως αποτέλεσμα να θιγούν τα συμφέροντα των κυρίων της, οι οποίοι συνέλαβαν τον Παύλο και τον Σίλα και τους οδήγησαν στην Αγορά. Εκεί τους κακοποίησαν και κατόπιν τους έκλεισαν στη φυλακή. Για τη νύχτα της φυλάκισής τους, το δυνατό σεισμό που έγινε τα μεσάνυχτα και για το βάπτισμα του δεσμοφύλακα και της οικογένειάς του, υπάρχει λεπτομερειακή αφήγηση στις Πράξεις των Αποστόλων.
Σύγχρονη κτηριακή ανάπτυξη
250px|μικρογραφία|Ο Ναός Στο Ζυγάκτη ποταμό, δυτικά των Φιλίππων και στο όριο του οικισμού της Λυδίας, ανεγέρθηκε το 1972 το Ιερό Βαπτιστήριο της Αγίας Λυδίας, κατόπιν έμπνευσης του τότε Μητροπολίτη Φιλίππων, Νεαπόλεως και Θάσου Αλεξάνδρου. Σύντομα έγινε διεθνώς γνωστό και αποτελεί πόλο έλξης πιστών που προσέρχονταν για προσκύνημα ή για τέλεση βάπτισης από κάθε γωνιά της γης. Ο Ναός αφιερωμένος στην Αγία Λυδία, συγκεντρώνει τους πιστούς για να τιμηθεί η Ισαπόστολος Λυδία η Φιλιππησία στις 20 Μαΐου κάθε χρόνο, τελώντας βαπτίσεις ενηλίκων στο υπαίθριο Βαπτιστήριο του Ζυγάκτη ποταμού.
Η ισόρροπη κτηριακή ανάπτυξη του συγκροτήματος του Βαπτιστηρίου της Αγίας Λυδίας και η προβολή στην Ευρωπαϊκή και παγκόσμια κοινότητα της πνευματικής ακτινοβολίας και του σημαντικού ιστορικού ρόλου των Φιλίππων επέβαλε και οδήγησε στα μέσα του 2011 στην ανέγερση στον ευρύτερο χώρο του Ιερού Βαπτιστηρίου ενός ακόμη οικοδομήματος κατάλληλου για τη δημιουργία ενός πνευματικού και επιστημονικού κέντρου, με κτηριολογική οργάνωση ικανή να πραγματοποιεί διεθνή συνέδρια. Το κτήριο αυτό ονομάστηκε «συνεδριακό κέντρο Απόστολος Παύλος» και εγκαινιάστηκε στις 20 Μαΐου 2011 από τον Οικουμενικό Πατριάρχη Βαρθολομαίο.
Πηγές
Κατηγορία:Χωριά του νομού Καβάλας
Sic
Η λέξη sic είναι λατινική, είναι τροπικό επίρρημα και σημαίνει έτσι (ούτως). Χρησιμοποιείται συχνά μέσα σε παρένθεση, όταν μεταφέρεται κείμενο ή λόγος τρίτου για να τονίσει ότι η μεταφορά είναι πιστή. Χρησιμοποιείται για ιδιαιτερότητες ή λάθη, γλωσσικά ή νοηματικά, του πρωτοτύπου, προκειμένου να τονιστεί ότι τα λάθη ή οι ιδιαιτερότητες προέρχονται από τον αρχικό συγγραφέα και όχι από αυτόν που τα αναπαράγει. Συχνά χρησιμοποιείται ειρωνικά, όταν πρόκειται για ιδιαιτερότητα που ο αναμεταδίδων θεωρεί λάθος (π.χ. ανορθογραφία), για να επιστήσει την προσοχή του αναγνώστη στο λάθος. Για επίταση της ειρωνείας μπορεί να συνοδεύεται και από θαυμαστικό (sic!). Πολλές φορές όμως χρησιμοποιείται χωρίς αξιολογικό χρωματισμό, ιδιαίτερα κατά την αναπαραγωγή λογοτεχνικών κειμένων ή κειμένων με παλαιά ορθογραφία, για να διαλύσει τυχόν αμφιβολίες του αναγνώστη αν πρόκειται για αβλεψία του αντιγράφοντος ή για ιδιαιτερότητα του πρωτοτύπου. Καμιά φορά χρησιμοποιείται λανθασμένα ως σημείο ειρωνείας για απόψεις τρίτου ακόμα κι όταν δεν αφορά πιστή μεταφορά άλλου κειμένου.
Η λέξη sic χρησιμοποιείται τόσο στα ελληνικά όσο και σε άλλες γλώσσες με παρόμοιο τρόπο.
Παραδείγματα: Εδώ χρησιμοποιείται ειρωνικά για να τονίσει τη λανθασμένη ορθογραφία της λέξης «αγαπιτέ» αντί του σωστού «αγαπητέ». Εδώ χρησιμοποιείται ουδέτερα για να δείξει ότι η ιδιαιτερότητα της λ. «πολληώρα» (αντί του αναμενόμενου «πολλή ώρα») προέρχεται από το πρωτότυπο και δεν είναι αβλεψία αυτού που το αναπαράγει. Εδώ χρησιμοποιείται για να τονίσει ότι η ενδεχομένως απροσδόκητη «λαϊκή» λέξη «κουμπαριλίκια» χρησιμοποιήθηκε αυτούσια από τον ΠτΔ. Εδώ χρησιμοποιείται και για να δείξει ότι η λ. «νησί» χρησιμοποιήθηκε από τον ίδιο τον Περιφερειάρχη αλλά και για να επιστήσει την προσοχή του αναγνώστη στη χρήση της λ. «νησί» ως προς την Πελοπόννησο, για να ειρωνευτεί δηλαδή το λάθος.
Κατηγορία:Λατινικές φράσεις
1921
Η παρούσα σελίδα αφορά το έτος 1921 κατά το Γρηγοριανό ημερολόγιο
.et
.et είναι ο top-level domain κωδικός για την Αιθιοπία στο διαδίκτυο. Δημιουργήθηκε το 1995.
1921
Θάνατοι
Κατηγορία:Έτη *
.et
Οι υπηρεσίες εγγραφής παρέχουν τομείς δεύτερου και τρίτου επιπέδου.
Τομείς δευτέρου επιπέδου
Υπάρχει ένας αριθμός τομέων δευτέρου επιπέδου για την Αιθιοπία.
Εξωτερικοί σύνδεσμοι
Κατηγορία:Αιθιοπία Κατηγορία:Top-level domains
Toppdomän
Γοδίγιζελ
Ο Γοδίγιζελ, γερμ. Godigisel (359 - 406) ήταν βασιλιάς των Χάνσντιγκι Βανδάλων ως το τέλος του το 406.
Βιογραφία
Δεν είναι σαφές πότε έγινε βασιλιάς, ωστόσο το 405 σχημάτισε και οδήγησε μία συνένωση Γερμανικών φύλων, που περιελάμβανε τους Χασντίνγκι Βανδάλους, τους σιλίνγκι Βανδάλους, τους Σουήβους και άλλους από την Παννονία με σκοπό να εισβάλουν στη Ρωμαϊκή Γαλατία. Όμως πριν διασχίσουν τον ποταμό Ρήνο για τη Γαλατία, σκοτώθηκε στη μάχη του Μάιντς εναντίον των Φράγκων στα τέλη του 406. Σύντομα μετά ο λαός του πέρασε τον Ρήνο, ίσως όταν είχε παγώσει και εισήλθε σε έδαφος της Ρωμαϊκής Αυτοκρατορίας.
Τον Γοδίγιζελ διαδέχθηκε ο πρωτότοκος γιος του Γουνδέριχος, που οδήγησε τους Βανδάλους στη Γαλατία και έπειτα στην Ισπανία. Αλλά ο Γοδίγιζελ είναι πιο γνωστός ως πατέρας του δευτερότοκου Γιζέριχου, που διαδέχθηκε τον μεγαλύτερο αδελφό του Γουνδέριχο στη βασιλεία το 428 και κυβέρνησε για 49 έτη, ιδρύοντας το ισχυρό βασίλειο της Βόρειας Αφρικής.
Πηγές
Κατηγορία:Βάνδαλοι
Κύπελλο Βραζιλίας ποδοσφαίρου ανδρών 1989
Το  Κύπελλο Βραζιλίας ποδοσφαίρου ανδρών 1989 ήταν η πρώτη διοργάνωση του Κυπέλλου Βραζιλίας. Η διοργάνωση ξεκίνησε στις 19 Ιουλίου 1989 και τελείωσε στις 2 Σεπτεμβρίου 1989. Νικήτρια ήταν η Γκρέμιο.
Σύστημα διεξαγωγής
Στη διοργάνωση αγωνίστηκαν 32 ομάδες οι οποίες αγωνίστηκαν σε νοκ-άουτ φάσεις διπλών αγώνων. Ίσχυε ο κάνονας των εκτός έδρας γκολ.
Παραπομπές
Κατηγορία:Κύπελλο Βραζιλίας ποδοσφαίρου ανδρών Κατηγορία:Εγχώρια ποδοσφαιρικά κύπελλα 1989
Δόβηρος (αποσαφήνιση)
Με την ονομασία Δόβηρος είναι γνωστά:
Γαϊτάνι Ζακύνθου
Το Γαϊτάνι είναι κωμόπολη της Περιφερειακής Ενότητας Ζακύνθου στη Ζάκυνθο.
Γενικά στοιχεία
Το Γαϊτάνι βρίσκεται στο ανατολικό τμήμα του νησιού, δίπλα στην πόλη της Ζακύνθου σε απόσταση μόλις 3 χιλιόμετρα βορειοδυτικά από αυτήν και ουσιαστικά αποτελεί προάστιό της. Χαρακτηρίζεται από έντονη εμπορική δραστηριότητα και μεγάλες αγροτικές καλλιέργειες. Εδώ είναι το Γενικό Νοσοκομείο Ζακύνθου «ΑΓΙΟΣ ΔΙΟΝΥΣΙΟΣ» που παρέχει πρωτοβάθμια και δευτεροβάθμια περίθαλψη και μεταφέρθηκε από το παλιό νοσοκομείο το καλοκαίρι του 2012. Στον οικισμό βρίσκεται ο Ιερός Ναός Αγίου Ιωσήφ, όπου φυλάσσεται το ιερό σκήνωμα του Αγίου Ιωσήφ και αποτελεί μια από τις μεγαλύτερες εκκλησίες του νησιού.
Αναφέρεται επίσημα το 1866 στο ΦΕΚ 9Α - 28/01/1866 να προσαρτάται στον τότε δήμο Βανάτου και το 1912 στο ΦΕΚ 256Α - 28/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί κοινότητα που ανήκει στη δημοτική ενότητα Ζακυνθίων του Δήμου Ζακύνθου και σύμφωνα με την απογραφή 2011 έχει 1.899 κατοίκους.
Παραπομπές
Κατηγορία:Χωριά της Ζακύνθου Κατηγορία:Δήμος Ζακύνθου
.ie
.ie είναι ο top-level domain κωδικός για τη Ιρλανδία στο διαδίκτυο.
Παραπομπές
Κατηγορία:Ιρλανδία Κατηγορία:Top-level domains
Toppdomän
Άιρες Αλί
Ο  Άιρες Αλί (Aires Bonifácio Ali, γενν. στις 6 Δεκεμβρίου 1955) είναι πολιτικός της Μοζαμβίκης. Χρημάτισε Πρωθυπουργός από τις 16 Ιανουαρίου 2010 ως τις 8 Οκτωβρίου 2012.
Καριέρα
Ο Αλί υπηρέτησε ως κυβερνήτης της επαρχίας Νιάσσα (1995-2000) και της επαρχίας Ινιαμπάνε από το 2000 ως το 2004. Το 2005 ανέλαβε υπουργός παιδείας στην κυβέρνηση του προέδρου Αρμάντο Γκεμπούζα. Ως υπουργός μεταξύ άλλων υπέγραψε συμφωνία με την Ολλανδία για την επιχορήγηση προγραμμάτων για την ανώτερη εκπαίδευση. Παρέμεινε υπουργός ως το 2010. Στις 16 Ιανουαρίου 2010 διορίστηκε πρωθυπουργός και διαδέχθηκε στο αξίωμα τη Λουίζα Ντιόγκο. Η επίσημη ορκωμοσία της κυβέρνησης έγινε στις 18 Ιανουαρίου. Είναι επί πολλά χρόνια φίλος του Γκεμπούζα, γεγονός που μπορεί να σημαίνει, σύμφωνα με αναλυτές, ότι προαλείφεται από τον ίδιο για τη διαδοχή στην προεδρία. .
Το 2012 αντικαταστάθηκε στην πρωθυπουργία από τον Αλμπέρτο Βακίνα.
.er
.er είναι ο top-level domain κωδικός για την Ερυθραία στο διαδίκτυο.
Δείτε επίσης: Κατάλογος top-level domains.
Παραπομπές
Κατηγορία:Οικονομία της Ερυθραίας Κατηγορία:Top-level domains
Μητροπολίτης Μυτιλήνης, Ερεσσού και Πλωμαρίου Ιάκωβος Γ΄
Ο Μητροπολίτης Ιάκωβος (κατά κόσμον Κωνσταντίνος Φραντζής, Αγιάσος Λέσβου, 1942) είναι Έλληνας επίσκοπος και Μητροπολίτης της Εκκλησίας της Ελλάδας.
Είναι Μητροπολίτης της Ιεράς Μητροπόλεως Μυτιλήνης, Ερεσσού και Πλωμαρίου, από τον Νοέμβριο του 1988.
Βιογραφία
Γεννήθηκε το 1942 στην Αγιάσο Λέσβου, όπου και μεγάλωσε. Μετά τις εγκύκλιες σπουδές του φοίτησε στο Ανώτερο Εκκλησιαστικό Φροντιστήριο Καλαμάτας. Το 1962 εισήχθη στην Ιερά Θεολογική Σχολή της Χάλκης, απ' όπου αποφοίτησε το 1966.
.lu
Παραπομπές
Κατηγορία:Επικοινωνίες στο Λουξεμβούργο Κατηγορία:Top-level domains
Μητροπολίτης Μυτιλήνης, Ερεσσού και Πλωμαρίου Ιάκωβος Γ΄
Βιογραφία
Τον Ιούνιο 1965 χειροτονήθηκε Διάκονος και το Σεπτέμβριο του ιδίου έτους Πρεσβύτερος. Εχρημάτισε Ιεροκήρκας του Ιερού Προσκυνηματικού Ναού Παναγίας Αγιάσου και εν συνεχεία διορίσθηκε τακτικός Ιεροκήρυκας της Ιεράς Μητροπόλεως Μυτιλήνης, Ερεσσού και Πλωμαρίου. Κατά το διάστημα 1968-1970 διετέλεσε Καθηγούμενος της Ιεράς Μονής Υψηλού και μερίμνησε για την αποκατάσταση των καταστροφικών ζημιών του Καθολικού οι οποίες είχαν προκληθεί από την πυρκαγιά του 1967.
.lu
Παραπομπές
Toppdomän
Μητροπολίτης Μυτιλήνης, Ερεσσού και Πλωμαρίου Ιάκωβος Γ΄
Βιογραφία
Έκτοτε προσέφερε τις υπηρεσίες του στην Ιερά Μητρόπολη Μυτιλήνης ως Γενικός Αρχιερατικός Επίτροπος, ως Αρχιερατικός Επίτροπος Μυτιλήνης και Αγιάσου, ως Πρόεδρος του Δ.Σ. Προσκυνήματος Αγιάσου (1971-1976), ως Πρωτοσύγκελλος της Ιεράς Μητροπόλεως Μυτιλήνης, ως Καθηγητής του Επιμορφωτικού Φροντιστηρίου της Ιεράς Μονής Υψηλού, ως μέλος του Επισκοπικού Δικαστηρίου, ως Αντιπρόεδρος του Εκκλησιαστικού Βυζαντινού Μουσείου, ως Διευθυντής του Οικοτροφείου Αριστούχων Γυμνασιοπαίδων και των Κατασκηνώσεων της Ιεράς Μητροπόλεως Μυτιλήνης.
Είναι ιδρυτικό μέλος της Χριστιανικής Πνευματικής Κίνησης Μυτιλήνης, της οποίας εχρημάτισε Αντιπρόεδρος.
Πηγές
Ιακωβος
Βιτάλι Πετρόφ
Ο Βιτάλι Αλεξάντροβιτς Πετρόφ (ρωσ. Виталий Александрович Петров, γενν. 8 Σεπτεμβρίου 1984, Βίμποργκ) είναι Ρώσος οδηγός αγώνων. Αγωνίζεται στη Φόρμουλα 1 με την ομάδα της Lotus Renault GP.
Πήρε το βάπτισμα του πυρός το 2010 με την ομάδα της Renault F1 μετά από μια επιτυχημένη καριέρα στο πρωτάθλημα GP2. Πριν από αυτό αγωνίστηκε στην ευρωπαϊκή Formula Renault, καθώς και σε διάφορα εθνικά πρωταθλήματα στη Ρωσία.
Ως ο πρώτος Ρώσος πιλότος στη Φόρμουλα 1, φέρει τις προσδοκίες ενός ολόκληρου έθνους για την προβολή του ρωσικού μηχανοκίνητου αθλητισμού. Ένας από τους χορηγούς του τα δύο αυτά χρόνια της συμμετοχής του στους αγώνες αυτοκινήτου είναι η πρώην σοβιετική αυτοκινητοβιομηχανία Lada.
Αποτελέσματα Φόρμουλα 1
Οι αγώνες που είναι γραμμένοι με έντονους χαρακτήρες υποδηλώνουν πρώτη θέση στην εκκίνηση (αγγλικά:pole position). Όσοι είναι με πλάγιους χαρακτήρες υποδηλώνουν ταχύτερο γύρο)
Εξωτερικοί σύνδεσμοι
Κατηγορία:Ρώσοι οδηγοί Φόρμουλα 1
Τάαβι Ρούιβας
Ο Τάαβι Ρούιβας (Taavi Rõivas, γενν. 26 Σεπτεμβρίου 1979) είναι Εσθονός πολιτικός, ο οποίος διετέλεσε πρωθυπουργός της Εσθονίας από τις 26 Μαρτίου 2014 έως τις 23 Νοεμβρίου του 2016. Είναι επικεφαλής του Εσθονικού Μεταρρυθμιστικού Κόμματος από τις 6 Απριλίου 2014.
Προτού γίνει πρωθυπουργός, χρημάτισε υπουργός Κοινωνικών Θεμάτων, από το 2012 ως το 2014. Στις 14 Μαρτίου 2014 διορίστηκε από τον πρόεδρο Τόμας Χέντρικ Ίλβες στην πρωθυπουργία, για να διαδεχθεί τον Άντρους Άνσιπ. Ηγήθηκε των συνομιλιών ανάμεσα στο Μεταρρυθμιστικό Κόμμα και στο Σοσιαλδημοκρατικό Κόμμα, με σκοπό να σχηματιστεί νέα κυβέρνηση. Η συμφωνία για τη νέα κυβέρνηση υπογράφτηκε στις 20 Μαρτίου και ο διορισμός του Ρούιβας στην πρωθυπουργία εγκρίθηκε από το κοινοβούλιο (Riigikogu) στις 24 Μαρτίου. Μετά την έγκριση της σύνθεσης της κυβέρνησης από τον πρόεδρο Ίλβες στις 26 Μαρτίου, ο Ρούιβας έγινε ο νεότερος σε ηλικία αρχηγός κυβερνήσεως στην ΕΕ.
Σταδιοδρομία
Μέλος του Μεταρρυθμιστικού Κόμματος από το 1998, η πολιτική του σταδιοδρομία ξεκίνησε όταν ανέλαβε σύμβουλος του υπουργού Δικαιοσύνης Μαρτ Ρασκ από το 1999 ως το 2002. Ο Ρούιβας ήταν δήμαρχος της επαρχίας Χαάρμπεστι του Τάλιν την περίοδο 2004-2005 και σύμβουλος του υπουργού αρμοδίου επί των Θεμάτων Πληθυσμού Πάουλ-Έρικ Ρούμο, από το 2003 ως το 2004. Το 2005 έγινε σύμβουλος του πρωθυπουργού και ηγέτη του Μεταρρυθμιστικού Κόμματος, Άντρους Άνσιπ. Εξελέγη δημοτικός σύμβουλος του Τάλιν το 2005 και βουλευτής το 2007 και το 2011. Το Δεκέμβριο του 2012 έγινε το νεαρότερο σε ηλικία μέλος της εσθονικής κυβέρνησης, αναλαμβάνοντας υπουργός Κοινωνικών Θεμάτων στη θέση του Χάνο Πέβκουρ. Με τη σειρά του ο Πέβκουρ αντικατέστησε την Κρίστεν Μίτσαλ ως υπουργός Δικαιοσύνης, μετά την παραίτησή της λόγω καταγγελιών για διαφθορά από το μέλος του κόμματός του, Σίλβερ Μέικαρ.
Τον Φεβρουάριο του 2014 ο πρωθυπουργός Άνσιπ ανακοίνωσε την επικείμενη παραίτησή του έναν χρόνο πριν διεξαχθούν εκλογές το 2015 και παρέδωσε τη θέση του στον πρώην ηγέτη του Μεταρρυθμιστικού Κόμματος Σιμ Κάλας, πρωθυπουργό της περιόδου 2002-2003. Ο Κάλας ξεκίνησε διαβουλεύσεις με το Σοσιαλδημοκρατικό Κόμμα, αλλά ανακοίνωσε ξαφνικά στις 12 Μαρτίου ότι δεν τον ενδιέφερε η θέση, λόγω της κριτικής των ΜΜΕ για τις ενέργειες του ίδιου όταν ήταν πρόεδρος της Τράπεζας της Εσθονίας, στις αρχές της δεκαετίας του '90. Την ίδια ημέρα ο Ρούιβας επιλέχθηκε από την ηγεσία του κόμματος ως υποψήφιος για την πρωθυπουργία.
Ανέλαβε πρωθυπουργός το Μάρτιο του 2014.
Προσωπική ζωή
Εκτός από εσθονικά, ομιλεί αγγλικά, φινλανδικά και ρωσικά.
Σύζυγος του είναι η τραγουδίστρια της ποπ Λουίζα Βερκ και έχουν 1 κόρη.
Παραπομπές
Κατηγορία:Πρωθυπουργοί της Εσθονίας
Τεχνόπολις Δήμου Αθηναίων
right|thumb|Η Τεχνόπολις των Αθηνών
Με το όνομα Τεχνόπολις Δήμου Αθηναίων φέρεται σήμερα ο χώρος της άλλοτε βιομηχανικής εγκατάστασης του Φωταερίου Αθηνών, που έπαψε να λειτουργεί την 1η Οκτωβρίου του 1984 μετά από τις έντονες διαμαρτυρίες των κατοίκων της περιοχής, της συνοικίας Γκάζι, όπως αυτός έχει σήμερα διαμορφωθεί και αναπλαστεί σε πολιτιστικό πολυχώρο. Στο χώρο εγκαινιάστηκε το 2013 το Βιομηχανικό Μουσείο Φωταερίου.
Πρωτεργάτης αυτής της μεταμόρφωσης του βιομηχανικού χώρου, πάρκου, σε πολιτιστικό χώρο ήταν ο δήμαρχος Αθηναίων Μιλτιάδης Έβερτ επί δημαρχίας του οποίου και ξεκίνησαν οι εργασίες διαμόρφωσης και ανάπλασης, που ολοκληρώθηκαν επί δημάρχου Δ. Αβραμόπουλου το 2001. Πρόκειται για βιομηχανικό μουσειακό χώρο έκτασης 30 στρεμμάτων, που έχει διαμορφωθεί παράλληλα σε πολυδύναμο χώρο πολιτισμού αποτελώντας έναν ακόμη πόλο πολιτιστικής έλξης της σύγχρονης Αθήνας.
Οι άλλοτε δεξαμενές (αεροφυλάκια), αποθήκες, βιομηχανικές εγκαταστάσεις, καπνοδόχοι, φούρνοι κ.λπ έχουν μεταβληθεί σ' ένα καλλιτεχνικό «δέσιμο» στους σκοπούς της νέας παρουσίασης και παραγωγής τέχνης στο χώρο. Σήμερα στις εγκαταστάσεις της «Τεχνόπολις» περιλαμβάνονται αίθριοι και κλειστοί έκθεσιακοί χώροι, χώροι συνεδρίων, πολιτιστικών εκδηλώσεων και παρουσιάσεων, μουσικής, χορού, θεάτρου, φωτογραφίας, ζωγραφικής, κόμικς, αγιογραφίας και κάθε καλλιτεχνικής εκδήλωσης. Επίσης, στον ίδιο χώρο και στο ειδικά διαμορφωμένο πρώτο αεροφυλάκιο - δεξαμενή βρίσκονται οι εγκαταστάσεις του δημοτικού ραδιοφωνικού σταθμού Αθήνα 9.84 καθώς και η Υδρόγειος της Ειρήνης στην επίσημη είσοδο της εγκατάστασης.
Όλος αυτός ο πολυχώρος είναι αφιερωμένος στον Μάνο Χατζιδάκι, του οποίου το όνομα φέρει επιπρόσθετα. Κάθε χρόνο παρουσιάζει δεκάδες καλλιτεχνικές εκδηλώσεις, όπως μουσική, χορό, κινηματογράφο, θέατρο και παραστατικές τέχνες, εικαστικά και εφαρμοσμένες τέχνες, εκπαιδευτικά προγράμματα για παιδιά, περιοδικές εκθέσεις, πρωτοβουλίες για την ανάπτυξη της καινοτομίας και της επιχειρηματικότητας με πάνω από 600.000 επισκέπτες ετησίως.
Βικτόρια Λάρσον
Η Βικτόρια Λάρσον (γεννημένη στις 14 Ιουλίου 1995) είναι Σουηδέζα αθλήτρια της σκοποβολής.
Το 2018 κατέκτησε το χάλκινο μετάλλιο στο σκιτ στο Ευρωπαϊκό πρωτάθλημα πήλινου στόχου του Λεόμπερσντορφ και το 2019 στο ίδιο αγώνισμα το χάλκινο μετάλλιο στο Παγκόσμιο πρωτάθλημα πήλινου στόχου του Λονάτο ντελ Γκάρντα.
Το 2021 αναδείχθηκε πρωταθλήτρια στο ομαδικό μικτό σκιτ στο Ευρωπαϊκό πρωτάθλημα σκοποβολής του Όσιγιεκ.
Παραπομπές
Κατηγορία:Σουηδές αθλήτριες της σκοποβολής Κατηγορία:Αθλητές της σκοποβολής στους Ευρωπαϊκούς Αγώνες 2019 Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
.gl
μικρογραφία .gl είναι ο top-level domain κωδικός για τη Γροιλανδία στο διαδίκτυο. Ο τομέας είναι διαθέσιμος για υπηρεσίες Διαδικτύου παγκοσμίως.
Δείτε επίσης
Κατηγορία:Γροιλανδία Κατηγορία:Top-level domains
Toppdomän
Σαλμακίδα
Στην ελληνική μυθολογία η Σαλμακίδα ήταν μία Νύμφη (πιο συγκεκριμένα μια Ναϊάδα) από τη Καρία, περιοχή της νότιο-δυτικής Μ. Ασίας.
Η πανέμορφη Σαλμακίδα, μόλις αντίκρισε τον Ερμαφρόδιτο, τον ερωτεύτηκε κεραυνοβόλα. Αφού ντύθηκε και στολίστηκε, εμφανίστηκε σε όλο της το μεγαλείο στον θεϊκό νέο και τού ζήτησε να σμίξει μαζί της. Αυτός όμως αντιστάθηκε και απέρριψε τις προτάσεις της. Όταν ο νεαρός νόμισε πως έμεινε μόνος, γδύθηκε και βούτηξε στα καθαρά νερά της λίμνης. Η Νύμφη, που παραφύλαγε κρυμμένη, δεν μπόρεσε ν' αντισταθεί στη θέα τού γυμνού του σώματος. Όρμησε στα νερά και άρχισε να αγκαλιάζει και να φιλά τον νέο. Αυτός αντιστάθηκε, μα η Νύμφη τον έσφιξε με όλη της τη δύναμη, προσευχήθηκε στον Δία και τού ζήτησε να μη χωριστεί ποτέ από τον αγαπημένο της. Ο Δίας άκουσε την προσευχή της και ένωσε τα δυο κορμιά σ' ένα. Η Νύμφη και ο Ερμαφρόδιτος από τότε αποτελούν ένα πρόσωπο και ένα σώμα, που είναι αρσενικό και θηλυκό ταυτόχρονα.
Εξωτερικοί σύνδεσμοι
Κατηγορία:Νύμφες της ελληνικής μυθολογίας Κατηγορία:Ναϊάδες
Γιώργος Δώνης
Ο Γιώργος Δώνης (Φρανκφούρτη, 22 Οκτωβρίου 1969) είναι Έλληνας πρώην διεθνής ποδοσφαιριστής και ο νυν προπονητής. Γεννήθηκε στη Γερμανία από γονείς μετανάστες με προέλευση την Καστανερή του Κιλκίς και τη Θεσσαλονίκη, υπήρξε δε ο πρώτος Έλληνας που αγωνίστηκε στην κορυφαία κατηγορία Πρέμιερ Λιγκ του αγγλικού πρωταθλήματος. Είναι πατέρας των επίσης διεθνών ποδοσφαιριστών Χρήστου Δώνη και Τάσου Δώνη.
Σε συλλογικό επίπεδο
Τα πρώτα ποδοσφαιρικά του βήματα έκανε στη Δόξα Νικόπολης και μετά στην ομάδα του Παύλου Μελά Σταυρούπολης την αγωνιστική περίοδο 1986-87. Τη χρονιά αυτή χρίστηκε διεθνής με την εθνική Νέων.
Την επόμενη χρονιά αγωνίστηκε στην ομάδα νέων του Παναθηναϊκού και ακολούθως δανεικός επί ένα έτος στον Αθηναϊκό (Β΄ Εθνική) και ενάμισι στον Παναργειακό (Γ΄ και Β΄) έως τον Δεκέμβριο του 1990.
Ακολούθησε το δεύτερο μισό της περιόδου 1990-91 στην Α΄ κατηγορία με τον ΠΑΣ Γιάννινα, πριν επιστρέψει στον Παναθηναϊκό το καλοκαίρι του 1991. Εκεί καθιερώθηκε ως επιθετικός, επιδεικνύοντας εξαιρετικά προσόντα. Με τον Παναθηναϊκό αγωνίστηκε τέσσερα χρόνια και κατέκτησε δυο συνεχόμενα πρωταθλήματα (1994-95 και 1995-96) και τρία συνεχόμενα κύπελλα (1992-93, 1993-94 και 1994-95).
Το 1995-96 ήταν βασικό στέλεχος στην πορεία του Παναθηναϊκού ως τα ημιτελικά του Champions League, όπου αποκλείστηκε από τον μετέπειτα φιναλίστ Άγιαξ, ενώ κύριο χαρακτηριστικό του υπήρξαν οι ορμητικές επελάσεις του που έμειναν ιστορικές και του έδωσαν το παρατσούκλι «τρένο», καθώς μια από αυτές απέφερε το τέρμα του Κριστόφ Βαζέχα, με το οποίο ο Παναθηναϊκός είχε νικήσει στον πρώτο αγώνα στο Άμστερνταμ.
Οι εξαιρετικές ευρωπαϊκές εμφανίσεις του προκάλεσαν το ενδιαφέρον ξένων συλλόγων, με αποτέλεσμα να μεταγραφεί στην πρωταθλήτρια Αγγλίας Μπλάκμπερν Ρόβερς το 1996. Υπέγραψε συμβόλαιο έναντι 1,1 δις δραχμών που αποτέλεσε ρεκόρ για Έλληνα ποδοσφαιριστή εκείνη την εποχή. Στην Μπλάκμπερν αγωνίστηκε με επιτυχία για μιάμιση περίοδο. Τον Ιανουάριο του 1998 ήρθε στην ΑΕΚ αλλά το καλοκαίρι του ίδιου χρόνου επέστρεψε στην Αγγλία και τα επόμενα δυο χρόνια αγωνίστηκε σε δυο άλλες αγγλικές ομάδες, τη Σέφιλντ Γιουνάιτεντ και τη Χάντερσφιλντ Τάουν. Το 2000-01 επέστρεψε στην ΑΕΚ, όπου ολοκλήρωσε την καριέρα του ως ποδοσφαιριστής.
Στην εθνική Ελλάδας
Το ντεμπούτο του με την ομάδα των Ανδρών πραγματοποιήθηκε στις 22 Δεκεμβρίου 1991, κατά τον εκτός έδρας αγώνα εναντίον της Μάλτας (1-1) για τα προκριματικά του Euro 1992, υπό τις οδηγίες του Αντώνη Γεωργιάδη. Υπήρξε βασικό στέλεχος του ελληνικού αντιπροσωπευτικού συγκροτήματος μεταξύ Απριλίου 1995 και Αυγούστου 1997, όταν ο προπονητής Κώστας Πολυχρονίου τον επέλεξε στις 18 από τις 23 αναμετρήσεις. Συνολικά, μετείχε σε 24 αγώνες και σημείωσε 5 γκολ.
Προπονητική σταδιοδρομία
Μετά την αποχώρησή του από την ενεργό δράση άρχισε να εργάζεται ως προπονητής με εξαιρετική επιτυχία. Ξεκίνησε το 2002 στον Ηλυσιακό, τον οποίο ανέβασε από τη Δ΄ στη Β΄ Εθνική κατηγορία σε δυο χρόνια. Στη συνέχεια πήγε στη Λάρισα, την οποία ανέβασε στην Α΄ Εθνική, από την οποία απουσίαζε πολλά χρόνια. Το 2006 προκρίθηκε στο Ιντερτότο, το 2007 κατέκτησε το κύπελλο Ελλάδας κόντρα στον Παναθηναϊκό και την επόμενη περίοδο προκρίθηκε στους ομίλους του κυπέλλου UEFA αποκλείοντας την Μπλάκμπερν Ρόβερς (2-0, 1-2), την ομάδα που αγωνίστηκε ως ποδοσφαιριστής στην Πρέμιερ Λιγκ.
Το καλοκαίρι του 2012 ανέλαβε την τεχνική ηγεσία του ΠΑΟΚ, ενώ από τον Οκτώβριο του 2013 μέχρι τον Ιανουάριο του 2015 υπήρξε ο προπονητής του ΑΠΟΕΛ, με τον οποίο κατέκτησε το κυπριακό πρωτάθλημα της περιόδου 2013-14, ενώ εξασφάλισε και την είσοδο στους ομίλους του Champions League της περιόδου 2014-15.
Τον Φεβρουάριο του 2015 έγινε γνωστό ότι συμφώνησε να αναλάβει την Αλ Χιλάλ από τη Σαουδική Αραβία, σύλλογο από τον οποίο αποχώρησε τον Μάιο του 2016, με απολογισμό 45 νίκες σε 66 αγώνες και την κατάκτηση τριών τίτλων, του Κυπέλλου (Kings Cup), του Σούπερ Καπ και του επονομαζόμενου Κυπέλλου Διαδόχου (Crown Prince Cup).
Μερικούς μήνες αργότερα, τον Ιούλιο του ίδιου έτους, ήρθε σε συμφωνία με την Αλ Σαρτζά από τα Ηνωμένα Αραβικά Εμιράτα, όπου παρέμεινε μέχρι τον Ιανουάριο του 2017. Στις 28 Ιουλίου 2017, ανέλαβε για δεύτερη φορά, προπονητής του ΑΠΟΕΛ, επιστρέφοντας στον σύλλογο μετά από δύο χρόνια.
Στις 3 Ιουλίου 2018, ο Γιώργος Δώνης ανέλαβε τον πάγκο του Παναθηναϊκού, της ομάδας που τον ανέδειξε, διαδεχόμενος τον πρώην συμπαίκτη του, Μαρίνο Ουζουνίδη. Υπέγραψε τριετές συμβόλαιο, την περίοδο των οικονομικών προβλημάτων του Παναθηναϊκού, ενώ είχε ήδη συμφωνήσει από τα τέλη Μαΐου.
Το καλοκαίρι του 2020, ο Γιώργος Δώνης απολύθηκε από τον Παναθηναϊκό και ανέλαβε προπονητής στη Μακάμπι Τελ Αβίβ. Παρότι οδήγησε την ομάδα στους 32 του Europa League, εντούτοις, τον Δεκέμβριο του ίδιου έτους απολύθηκε από τον πάγκο της ομάδας, λόγω της πέμπτης θέσης της στο πρωτάθλημα.
Τίτλοι
Ως ποδοσφαιριστής
Ως προπονητής
Προσωπική ζωή
Με τη σύζυγο του, Δέσποινα Δώνη, έχουν αποκτήσει δύο γιούς, τους επίσης διεθνείς ποδοσφαιριστές Χρήστο Δώνη και Τάσο Δώνη.
Πηγές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Π.Α.Σ. Γιάννινα Κατηγορία:Προπονητές ποδοσφαίρου Ηλυσιακού Κατηγορία:Προπονητές ποδοσφαίρου Α.Ε. Λάρισας Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως Κατηγορία:Προπονητές ποδοσφαίρου Ατρόμητου Αθηνών Κατηγορία:Μέσοι ποδοσφαιριστές Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Μπλάκμπερν Ρόβερς Κατηγορία:Ποδοσφαιριστές Σέφιλντ Γιουνάιτεντ Κατηγορία:Ποδοσφαιριστές Χάντερσφιλντ Τάουν Κατηγορία:Προπονητές ποδοσφαίρου ΠΑΟΚ Κατηγορία:Προπονητές Σούπερ Λιγκ Ελλάδας Κατηγορία:Προπονητές ποδοσφαίρου Παναθηναϊκού Κατηγορία:Έλληνες ποδοσφαιριστές στο εξωτερικό Κατηγορία:Έλληνες προπονητές ποδοσφαίρου στο εξωτερικό
Καλλιόπη Μπουρδάρα (βουλευτής ΠΑΣΟΚ)
''Το άρθρο αναφέρεται στην βουλευτή του ΠΑΣΟΚ. Για την υπουργό της ΝΔ, δείτε Κέλλυ Μπουρδάρα.''
Η Καλλιόπη Μπουρδάρα του Γεωργίου (Αθήνα, 1935 - 1η Δεκεμβρίου 1996) ήταν Ελληνίδα κοινωνιολόγος και πολιτικός που χρημάτισε βουλευτής του ΠΑΣΟΚ την περίοδο 1985-89.
Βιογραφικά στοιχεία
Κατά την παραμονή της στο Ηνωμένο Βασίλειο οργανώθηκε στο ΠΑΚ. Αργότερα αποτέλεσε ιδρυτικό μέλος της ΕΓΕ, στο Δ. Σ. της οποίας παρέμεινε έως το θάνατό της (1996).
Εξελέγη βουλευτής στην εκλογική περιφέρεια της Α΄ Αθηνών με το ΠΑΣΟΚ στις εκλογές που διεξήχθησαν τον Ιούνιο του 1985. Από το 1982 και επί τριετία ήταν πρόεδρος του Εθνικού Οργανισμού Πρόνοιας.
Η Καλλιόπη Μπουρδάρα πέθανε έπειτα από πολύμηνη ασθένεια και κηδεύτηκε στο Πρώτο Νεκροταφείο Αθηνών στις 3 Δεκεμβρίου 1996. Είχε με μία κόρη.
Εξωτερικοί σύνδεσμοι
Κατηγορία:Έλληνες κοινωνιολόγοι Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με το ΠΑΣΟΚ Κατηγορία:Μέλη του Πανελλήνιου Απελευθερωτικού Κινήματος
Μεγάλη Δούκισσα Αναστασία Νικολάγιεβνα της Ρωσίας
Η Μεγάλη Δούκισσα Αναστασία Νικολάγιεβνα της Ρωσίας (ρωσικά: Великая Княжна Анастасия Николаевна Романова, 18 Ιουνίου 1901 – 17 Ιουλίου 1918), επίσης γνωστή ως Αναστασία Ρομανόφ, ήταν η μικρότερη κόρη του Αυτοκράτορα Νικολάου Β΄ της Ρωσίας, τελευταίου ηγεμόνα της Αυτοκρατορίας της Ρωσίας, και της συζύγου του, Αλεξάνδρα Φιόντοροβνα.